АҞӘА, рашәара 22 — Sputnik. Египеттәи ашьапылампылтә ассоциациа ашшыԥхьыӡ нанашьҭит ашьапылампыл азы Жәларбжьаратәи афедерациахь (ФИФА), ахәмарраан аӡбара иашаны имҩаԥгамызт ҳәа. Абри атәы аанацҳауеит Р-Спорт аҭыжьымҭа FilGoal адыррақәа ҵаҵӷәыс иганы.
Ассоциациа анапхгаҩы Хани Абу Реда ишиҳәо ала аӡбаратә бригада иумбарц злымшо агхақәа ҟарҵон.
Аҩаша, Санкт-Петербург имҩаԥысит Египети Урыстәылеи ршьапылампылтә командақәа реицыхәмарра. Аицыхәмарра хыркәшахеит Урыстәыла аиааирала 3:1 ҳәа.
Египттәи акоманда азыҟаҵаҩ хада Ектор Купери азыҟаҵаратә штаби Египеттәи ашьапылампылтә ассоциациа ԥхьатәара ирышьҭит.
Ахәмарра ашьҭахь Египеттәи акоманда плеи-офф ахь анеира азин амхын.